|  |  |
| --- | --- |
| **Dato** | 20. marts 2018 |
| **Offentliggøres** | Omgående |
| **Kontaktperson** | Jette Grønberg, tlf. + 45 36 86 79 10, jettegronberg@eaton.com |

**Nye innovative teknologier fra Eaton   
ser dagens lys på Light + Building**

**Power Management-giganten Eaton sætter sikkerhed og intelligente teknologier   
på dagsordenen på dette års Light + Building i Frankfurt.**

**LIGHT + BUILDING, FRANKFURT** – [Eaton](http://bit.ly/2ItgZGC) deltager i disse dage på [Light + Building](http://bit.ly/2pgyhys), hvor Power Management-virksomheden løfter sløret for sin [innovative serie af teknologier](https://eaton.works/2Iuf7Ns) til blandt andet detektering af lysbuefejl i bygninger.

Eatons nye AFDD+ er seneste skud på stammen af gnistdetektorer, der er i stand til at registrere lysbuefejl i elinstallationen og på den måde beskytte personer og ejendomme mod brandfare. Enheden registrerer høje frekvensmønstre på et elektrisk kredsløb, der angiver en forestående lysbuefejl, for at eliminere risikoen for brand.

Desuden vil det innovative xStorage-batterisystem til erhvervs- og beboelsesejendomme blive fremvist i løbet af showet.

”Light + Building er en fantastisk mulighed for at vise vores udvalg af intelligente, digitale teknologier, der kan gøre både erhvervs- og beboelsesejendomme mere forbundne, effektive og ikke mindst sikre. Måden, vi bygger og administrer bygninger på, er i hastig udvikling, og vi arbejder for at forberede omverdenen på en fremtid med flere og nye intelligente teknologier,” siger John Robb, Segment Leader Commercial Buildings EMEA, Eaton.

For såvel bolig- som erhvervsejendomme er evakueringsplanlægning afgørende i en verden præget af et stadig mere broget trusselsbillede. Med farer, der spænder fra brand til terrorisme, skal sikkerheden i bygninger være mere fleksibel end nogensinde før.

Eatons tilpasningsdygtige flugtvejsarmatur giver mulighed for at justere flugtveje alt efter den pågældende trussel – eksempelvis kan personerne i en bygning omdirigeres og komme i sikkerhed ved hjælp af et rødt kryds, der indikerer, at en bestemt passage er blokeret.

”Vi er meget stolte over at kunne lancere teknologier, der kan redde liv. Sikkerhed er den absolutte kerne af Eatons løsninger, og vi mener, at vores nye teknologi vil revolutionere måden, vi er vant til at tænke evakuering på,” siger Stefan Rohrmoser, Product Line Manager Emergency Lighting, Eaton.

**Yderligere information**

Find Eaton på Light + Building fra 18. til 23. marts 2018. Her udstiller Eaton blandt andet AFDD+ og xStorage i hal 11 og de tilpasningsdygtige evakueringsteknologier i hal 4.1.

Den 21. marts taler Eaton på Technology Forum, der afholdes af German Electrical and Electronic Manufacturers’ Association (ZVEI). Her vil Eatons eksperter fortælle om tendenser inden for cybersikkerhed i lys- og bygningsautomatisering samt om Eatons nye [samarbejde med den globale sikkerhedsvirksomhed UL.](https://eaton.works/2FIlP0J)

##

Eaton er en Power Management-virksomhed, der i 2017 omsatte for 20,4 billioner dollars. Eaton tilbyder energieffektive løsninger, der hjælper kunderne med at styre elektrisk, hydraulisk og mekanisk energi på en mere effektiv, sikker og bæredygtig måde. Eaton har ca. 96.000 ansatte og sælger produkter til kunder i mere end 175 lande. Du kan finde flere oplysninger på [Eaton.dk](http://bit.ly/2ItgZGC).